ྒྱུས་མདོར་བསྡུས་ཚེ་
དབང་ཀུན་ཁྱབ་ཅེས་བྱ་བ་བཞུགས་སོ།།
ཐང་བླ་ཚེ་དབང་།



237
བཅོམ་ལྡན་འདས་སྨན་གྱི་བླ་མ་དང་དབྱེར་མེད་པ་རྗེ་བཙུན་དམ་པ་
མཆོག་ལ་ཕྱག་མཚལ་ལོ།། སྨན་གྱི་ལོ་རྒྱུས་མདོར་བསྡུས་ནི། དང་པོ་མཐོ་རིས་
སུ་དར་ཚུལ། དེ་ནས་རྒྱ་གར་ལ་དར་ཚུལ། རྒྱ་ནག་ལ་དར་ཚུལ། ཡུལ་གྲུ་
གཞན་ཅི་རིགས་ལ་དར་ཚུལ། བོད་ཡུལ་དུ་དར་ཚུལ་ལོ།།
ས་བཅད་དང་པོ། མཐོ་རིས་ཡུལ་དུ་
སྨན་དཔྱད་བྱུང་ཚུལ།
དང་པོ་མཐོ་རིས་ལྷ་ཡུལ་དུ་བྱུང་ཚུལ་ལའང་། སུས་དྲན་པ་དང་གང་
ལས་བརྒྱུད་པ་གཉིས།
དང་པོ། ཐོག་མར་སུས་དྲན་པ།
དང་པོ་ནི། བསྐལ་པ་བཟང་པོ་འདིར་ཐོག་མར་ལྷ་དང་མི་རྣམས་ཚེ་ལོ་
དཔག་ ཏུ་མེད་པ་ལ་གནས་ ཤིང་དེ་ནས་རྫོགས་ལྡན་ཆེན་པོའི་མཇུག་ཚེ་ལོ་
འགྲིབ་ནས་འཆི་བ་ཡོད་པའི་སྐབས་ཤིག་བརྒྱ་བྱིན་ལ་སོགས་པས་འཆི་བ་མེད་
པའི་ཐབས་ཚོལ་བ་ན། ལྷ་ཆེན་པོ་ཚངས་པས་འོ་མ་ཅན་གྱི་རྒྱ་མཚོ་བསྲུབས་ན་
འཆི་བ་མེད་པའི་བདུད་རྩི་འབྱུང་བར་ཤེས་ནས་ཐམས་ཅད་ཀྱིས་ཐབས་ཚུལ་དུ་
མའི་སྒོ་ནས་རྒྱ་མཚོ་བསྲུབས་པར་བྱས་པས་འོ་མའི་སྙིང་པོ་མར་འབྱུང་པ་
བཞིན་བཅུད་བཟང་ངན་སྣ་ཚོགས་འབྱུང་བ་འདི་ལྟར། ཐོག་མར་འཇིགས་སུ་
རུང་པའི་དུག་ཅན་གྱི་སྐྱེས་བུ་ནག་པོ་བརྩེགས་པ་ཞེས་བྱ་བ་བྱུང་བ། ཚངས་
པས་ཧཱུཾ་ཞེས་བརྗོད་པས། རྒྱུ་བའི་དུག་ཁྱི་དུག་ལ་སོགས་པ་དང་། མི་རྒྱུ་བའི་
དུག་བོང་ང་སོགས་ལ་ཐིམ། དུག་དེང་[བཏང〕བ་ཁྱབ་འཇུག་གིས་ལྟོས་ནས་

238 ༄༅ །།བདུད་རྩི་སྨན་གྱི་ལོ་རྒྱུས་མདོར་བསྡུས་ཚེ་དབང་ཀུན་ཁྱབ།།
མིད་པས་དྲན་པ་ཉམས་ནས་ས་ལ་འགྱེལ་བ་ན། ལྷ་ཆེན་པོས་དེ་ལས་དྲངས་
པས་མགྲིན་པར་བཞག་པས་མགྲིན་པ་སྔོན་པོར་གྱུར། དེ་ཕྱིར་མགྲིན་སྔོན་
ཅན་དུ་གྲགས། ཡང་རྒྱ་མཚོ་བསྲུབས་པས་ཟླ་བ་བྱུང་ནས་ལྷ་དབང་ཕྱུག་གི་
རལ་པའི་ཅོད་པཎ་མཛེས་པའི་རྒྱན་དུ་བྱས། དེ་ནས་ པདྨ་ ལ་ གནས་ པའི་
དཔལ་མོ་བྱུང་བས་ལྷ་ཁྱབ་འཇུག་གི་ཅུང་[ ཆུང] མར་བྱས། དེ་ནས་རྟ་
མཆོག་རིན་ པོ་ ཆེ་ ཁྱད་ དུ་ འཕགས་པ་བྱུང་བ་ཁྱབ་འཇུག་གི་བུ་འདོད་
ཆིབས་པ་བྱས་པ་ཆུ་སྲིན་རྒྱལ་མཚན་དུ་གྲགས། དེའི་རྗེས་སུ་ཤིང་ཡོངས་འདུ་
བ་བརྟོལ་ལ་སོགས་པ་རིན་པོ་ཆེའི་རིགས་བརྒྱད་དང་བཅས་པ་བྱུང༌། ཉི་མས་
ལྷའི་
ཞོན་པའི་ཤིང་རྟ། དེ་འདྲེན་པའི་རྟ་ལྗང་རྣམས་སོགས་བྱུང་བ་ལྷ་རྣམས་ཀྱིས་
ཁྱེར། དེ་ཡི་རྗེས་སུ་ཆང་བྱུང་བས་དེ་འཐུང་པས་ར་རོ་བར་གྱུར། དེ་ཡི་རྗེས་སུ་
འཆི་མེད་ཀྱི་བདུད་རྩི་སྣ་ཚོགས་སྣོད་ཆེན་པོ་བརྒྱད་གང་བ་བྱུང་བས། ལྷ་མིན་
རྣམས་ཀྱིས་ཁྱེར་བས་ལྷ་རྣམས་ཡི་མུག་པའི་ཚེ། ཁྱབ་འཇུག་ནི་བུད་མེད་ཤིན་
ཏུ་གཟུགས་བཟང་བར་སྤྲུལ། བརྒྱ་བྱིན་མི་སྣང་པར་བྱས་ནས་ནམ་མཁའ་ན་
འདུག དེ་ཡི་ཚེ་ལྷ་མ་ཡིན་རྣམས་ཀྱང་ཁྱབ་འཇུག་བུད་མེད་དུ་སྤྲུལ་པ་དེ་ལ་
ཆུང་མར་སེམས་ནས་བདུད་རྩིའི་སྲུང་མར་བཞག མ་བཀྲུས་དྲི་མ་སྤྱོད་འགྱུར་
བས།། ཁྲུས་མ་བྱས་པར་ཟས་མི་ཟ།། ཞེས་སྨོས་པའི་དོན་གྱིས་ཁྲུས་ཀྱི་རྗེས་སུ་
བདུད་རྩི་ལ་རོལ་ལོ་སྙམ་ནས་ཁྲུས་ལ་སོང་ངོ་།། དེ་སྐབས་བརྒྱ་བྱིན་དང་ཁྱབ་
འཇུག་གཉིས་ཀྱིས་བདུད་རྩི་བརྐུས་ནས་བྲོས་ཏེ་ནམ་མཁའ་ལ་འཕགས་སོ།།
ལྷ་མ་ཡིན་རྣམས་ཁྲུས་བྱས་ནས་འོང་པས་བདུད་རྩི་སྲུང་མ་བཅས་མེད་པར་
མཐོང་ནས་ལྷ་རྣམས་ཀྱིས་ཁྱེར་རོ་ཞེས་ཐོས་ཀྱང་ལྷ་རྣམས་ནམ་མཁའ་ལ་འགྲོ་
བས་ཅི་བྱ་མེད་པར་གྱུར། ལྷ་རྣམས་བདུད་རྩི་ལ་ལོངས་སྤྱོད་ཕྱིར་འདུས་པ་ན།
ལྷ་མ་ཡིན་གྱི་དབང་པོ་སྒྲ་གཅན་འཛིན་ལྷ་ཡི་ཆ་ལུགས་སུ་སྤྲུལ་ནས་དེར་ཞུགས།
བདུད་རྩིའི་སྐལ་བ་ཐོབ་པ་དེ། ཉི་མས་ཤེས་ནས་ཁྱབ་འཇུག་ལ་སྨྲས་ནས་སྦྲན་

༄༅ །།ས་བཅད་དང་པོ། མཐོ་རིས་ཡུལ་དུ་སྨན་དཔྱད་བྱུང་ཚུལ། 239
པས། ཁྱབ་འཇུག་གིས་མཚོན་ཆའི་འཁོར་ལོ་འཕངས་པས་སྒྲ་གཅན་གྱི་མགོ་
བོ་བཅད་ཀྱང་། བདུད་རྩི་ཁར་བཏུང་ཟིན་པས་མགོ་ནི་མ་ཤི་ལ། ལུས་ཤི་བར་
གྱུར་པས་ཞེ་འགྲས་པས་ཉི་ཟླ་སྒྲིབ་པར་བྱེད་པ་ཡིན་ཞེས་གྲགས་སོ།། སྡེ་སྲིད་
ནས་ཡང་སྒྲ་གཅན་གྱིས་འཁོར་ལོ་ཕྱིར་འཕངས་པས་ལྷ་ཚངས་པའི་མཁུར་ཚོས་
ལ་ཕོག་པས་རྨ་བྱུང་དེ་ལས་ཨོཾ་ཨ་[ ཨཱུ] ཐ་ཞེས་སྒྲ་བྱུང་བས་རིག་བྱེད་བཞི་བྱུང་།
ཞེས་ཟེར་ལ། གདོང་བཞི་ལས་རིག་བྱེད་བཞི་བྱུང་བ་ཡང་བཤད་དོ།། དེ་ལ་
རིག་བྱེད་བཞི་ནི། ཚེ་ཡི་རིག་བྱེད། སྙན་ཚིག་རིག་བྱེད། ངེས་བརྗོད།
མཆོད་སྦྱིན་བཞི་ཞེས་བཤད་ལ་འདྲེན་ཚུལ་གཞན་ཡང་མང་ངོ་།། ལྷ་ཚངས་
པས་ཚེ་ཡི་རིག་བྱེད་གསོ་དཔྱད་འབུམ་པ་ཞེས་རྒྱ་མཚོ་ནས་བདུད་རྩི་ ཕྱུངས་
བའི་རྗེས་ཙམ་ནས་བྱས་པར་གསུངས་སོ།།
གཉིས་པ། གང་ལས་བརྒྱུད་པ།
གཉིས་པ་གང་ལས་བརྒྱུད་པ་ནི། ཚངས་པ་ཆེན་པོས་གསོ་དཔྱད་དྲན་
ནས་ཐོག་མར་རང་གི་བུ་སྐྱེས་དགུའི་བདག་པོ་མྱུར་བ་ཞེས་པར་བཤད།
ལྷ་ཡི་སྨན་པ་ཐ་སྐར་གྱི་བུ་གཉིས་ལ་བཤད་དོ།། དེ་གཉིས་ཀྱི་ལོ་རྒྱུས་ནི། ལྷ་ཡི་
དེས་
དྲང་སྲོང་འོད་ཟེར་ཅན་ལ་ཆུང་མ་དབྱངས་ལྡན་པ་ཞེས་ཡོད་པ་རྟ་རྒོད་མའི་
གཟུགས་སུ་སྤྲུལ་ནས་དཀའ་ཐུབ་སྤྱོད་པའི་ཚེ། དྲང་སྲོང་འདོད་པས་གདུངས་
ཏེ་ཞོན་པར་བརྩམས་པའི་ཚེ། རྟ་རྒོད་མས་རོ་སྨད་བསྒྱུར་བས་ས་སོན་རྟ་ཡི་སྣ་
བུག་ཏུ་སོང་བས་ཐ་སྐར་གཞོན་ནུ་གཉིས་བཙས་སོ།། དེ་གཉིས་ཀྱིས་ལྷ་ཡི་དྲང་
སྲོང་རྒན་པོ་ཙ་བ་ན་ཞེས་པ་བུ་མོ་གཞོན་ནུ་དོན་དུ་གཉེར་ཀྱང་མ་འདོད་པའི་ཚེ།
ཐ་སྐར་བུ་གཉིས་ཀྱིས་བཅུད་ཀྱི་ལེན་པའི་སྦྱོར་བ་བྱས་པས་རྒན་པོ་ ཤིན་ ཏུ་
གཞོན་ནུ་གཟུགས་བཟང་བར་བྱས་པ་སོགས་ལོ་རྒྱུས་མང་ལ། སྐྱ་གསེང་བུ་

240
༄༅ །།བདུད་རྩི་སྨན་གྱི་ལོ་རྒྱུས་མདོར་བསྡུས་ཚེ་དབང་ཀུན་ཁྱབ།།
ལྔའི་ནང་ ཚན་ མིན་པར་འདོད་པ་ནི་འཁྲུལ་ལོ་གསུང༌། ཐ་སྐར་སྐྱེས་སྤུན་
གཉིས་ཀྱིས་ལྷ་ཡི་དབང་པོ་བརྒྱ་བྱིན་ལ་བཤད། བརྒྱ་བྱིན་གྱིས་དྲང་སྲོང་ཆེན་
པོ་རྒྱུན་ཤེས་བུ་ལ་བཤད་དེ་རྒྱུན་ཤེས་ཀྱི་བུ་འདི་ཡི་ཕ་ནི་ལྷ་ཡི་དྲང་སྲོང་རྒྱུན་ཤེས་
ཀྱིས་བྱ་བ་ཡིན་ལ། མ་ནི་མི་ཡི་བུད་མེད་ཡིན་པར་བཤད་ལ། དེས་ཚངས་པའི་
བཤད་པ་བསྡུས་པ་ཞེས་བྱ་བའི་སྨན་དཔྱད་ཀྱི་གཞུང་ཆེན་པོ་བྱས་པ་ཟླ་ཟེར་
ལས་བྱུང་ངོ༌།། རྒྱུན་ཤེས་བུས་ཐང་ལ་འབར། དཀའ་གཉིས་སྤྱོད། མུ་ཁྱུད་
འཛིན། འགྲོ་སྐྱོང་གི་བུ། བཤོལ་འགྲོ་སྐྱེས། ནབ་སོ་སྐྱེས་ཞེས་བྱ་བ་རྣམས་
སོ།། ཐང་ལ་འབར་ནི་སྨན་གྱི་བསྟན་བཅོས་ཐམས་ཅད་འཛིན་པའི་མཆོག་
དང༌། དཀའ་གཉིས་སྤྱོད་ནི་དཀའ་ཐུབ་ཆེན་པོ་སྤྱད་པའི་དྲང་སྲོང་གི་སྨན་པ་
ཆེན་པོ་སྟེ། དེ་ཙམ་ལས་འདི་རྣམས་ཀྱི་ལོ་རྒྱུས་ཞིབ་པ་མ་མཐོང་ཞེས་གསུངས།
རྒྱུན་ཤེས་བུ་ལ་སོགས་པའི་དྲང་སྲོང་ཆེན་པོ་རྣམས་ཀྱིས་ཀྱང་། དྲང་སྲོང་མེ་
བཞིན་འཇུག་དང༌། ལུག་ནག་དང༌། རྒྱ་སྐྱེགས་སྣ་དང་མདའ་མི་མཆོག་དང་
ལན་ཚྭའི་ལག་ལ་སོགས་པའི་དྲང་སྲོང་རྣམས་ལ་སྨན་དཔྱད་བཤད་ཅིང༌། དེ་
་་
དག་རྣམས་ལས་དྲང་སྲོང་མེ་བཞིན་འཇུག་འདི་མཁས་ ཤིང་གྲགས་པ་ཆེའོ།།
དེ་དག་ནི་ཚངས་པ་ནས་རིམ་པར་བརྒྱུད་པའི་སྨན་དཔྱད་མཁན་ཡིན་པར་སྙིང་
པོ་བསྡུས་པ་འགྲེལ་པ་དང་བཅས་པ་ལས་གསལ་བར་བཤད་དོ།། གཞན་ཡང་།
ཚངས་པའི་བུ་ལྷ་ཡི་དྲང་སྲོང་སྨན་པ་རྟག་ཏུ་གཞོན་དང༌། རྣམ་བྱེད་ཀྱི་བུ་ཞེས་
པ་སོགས་འདོད་འཇོར་བཤད། དེ་ལྟར་ཚངས་པས་བཤད་པའི་གསོ་དཔྱད་ཚེ་
ཡི་རིག་བྱེད་ཀྱི་གཞུང་ཤོ་ལོ་ཀ་འབུམ་ཡོད་པ་དང་། སྐྱེ་རྒྱུའི་བདག་པོ་ཐ་སྐར་གྱི་
བུ་གཉིས་བརྒྱ་བྱིན་རྟག་གཞོན་རྣམས་ཀྱི་བུ་ལ་སོགས་པ་མཐོ་རིས་ཀྱི་ལྷ་དང་
དྲང་སྲོང་རྣམས་ཀྱིས་བྱས་པའི་གསོ་དཔྱད་ཀྱི་རྒྱུད་ཇི་སྙེད་ཡོད་པ་རྣམས་ལས་
ཚངས་པས་བཤད་པ་དེ་ལ་དཔལ་ལྡན་རྒྱུད་ལས་ལྷ་ཡི་འཁོར་ལ་གསོ་དཔྱད་
འབུམ་པ་གསུངས། ཞེས་སོ།།

241
ས་བཅད་གཉིས་པ། རྒྱ་གར་དུ་སྨན་དཔྱད་དར་ཚུལ།
རྩ་བའི་གཉིས་པ་རྒྱ་གར་དུ་དར་ཚུལ་ལ། དང་པོ་ཐུབ་པའི་དབང་པོ་མ་
བྱོན་པའི་སྔོན་དུ་དར་ཚུལ་དང་། སངས་རྒྱས་ཀྱི་བཀའ་ལ་བསྟེན་[ བརྟེན ]
ནས་བྱུང་ཚུལ། དེའི་རྗེས་སུ་བྱུང་ཚུལ་དང་གསུམ།
དང་པོ། ཐུབ་པའི་དབང་པོ་མ་བྱོན་པའི་སྔོན་
དུ་གསོ་དཔྱད་བྱུང་ཚུལ།
དང་པོ་ནི། བོད་སྨན་ཁོག་དབུབ་རྣམས་སུ། མི་ཡུལ་དུ་ཐོག་མར་སྐྱེས་
པའི་ཤེད་བུ་ཞེས་བྱ་བས་ས་མོ་[ ཡི] ཞག་ཟོས་པས་མ་ཞུ་བའི་ནད་ཀྱིས་ཐེབ་
[ ཐེབས] པའི་ཚེ། ཚངས་པས་ཆུ་སྐོལ་བཏང་སྟེ་ནད་ཞི་བར་བྱས་པས་ན།
ནད་ལ་སྔ་བ་མ་ཞུ་བ། སྨན་ལ་སྔ་བ་ཆུ་བསྐོལ། སྨན་པ་ལ་སྔ་བ་ཚངས་པ་ཡིན་
ནོ་ཞེས་བཤད་ཀྱང༌། ལུང་ཁུངས་སྟོན་རྒྱུ་མེད་དོ།། རང་ལུགས་ནི་འཕགས་
ཡུལ་མཁས་པའི་རྗེས་སུ་འབྲངས་ཏེ་བཤད་པར། གཅེས་གྲུབ་ལས། ཚེ་འཛིན་
པའི་རིག་བྱེད་ནི་ཚངས་པས་མཐོ་རིས་སུ་བཤད་དོ།། རིམ་གྱིས་ཡུལ་ཀ་ཤི་ཀའི་
རྒྱལ་པོས་མི་རྣམས་ལ་བཤད་དོ།། ཞེས་པས་འཕགས་ཡུལ་ཀ་ཤི་ནའི་ཡུལ་དུ་
སྨན་དཔྱད་ཐོག་མར་བྱུང་བར་འདོད་ལ། དེའང་གོང་དུ་བཤད་པའི་དྲང་སྲོང་
དེ་རྣམས་ཀྱི་རྒྱུན་དང༌། དེ་ནས་ཀྱང་སྨན་དཔྱད་ཀྱི་རིག་བྱེད་རྒྱ་མཚོ་འཛིན་
པའི་དྲང་སྲོང་གཞུང་ལས་སྐྱེས་ཀྱི་བུ་དང༌། དཔལ་ལྡན་ཕྲེང་བ་དང༌། དཔལ་
ལྡན་ཕུན་ཚོགས་དང་། ཉི་མའི་སྙིང་པོ་ལ་སོགས་པས་སྨན་དཔྱད་སྤེལ་བར་

242 ༄༅ །།བདུད་རྩི་སྨན་གྱི་ལོ་རྒྱུས་མདོར་བསྡུས་ཚེ་དབང་ཀུན་ཁྱབ།།
མཛད་ཅིང༌། དེ་ནས་འབྲས་ཀྱི་སྦྱིན་སྲེག་ཅེས་བྱ་བས་མཛད་པའི་རྟ་ཡི་སྨན་
དཔྱད་ཤཱ་ལི་ཧོ་ཏྲ་ནི་བོད་དུའང་བྱུང་ངོ་།། དྲང་སྲོང་ལེགས་ཐོས་ཞེས་པས་མགོ་
རྣ་བ་སོགས་བྱེ་བྲག་གི་ནད་དང༌། ནད་ཕྲན་ཚེགས་ཀྱི་སྨན་དཔྱད་ཀྱི་གཞུང་
བྱས་པ་ཟླ་ཟེར་ལས་བཤད། དྲང་སྲོང་ཆེན་པོ་རི་བྱི་དང་གནས་འཇོག་
་ལ་
སོགས་པས་བཅུད་ལེན་གྱི་བསྟན་བཅོས་མཛད་པ་དང༌། ཁྱད་པར་རྒྱལ་པོའི་
དྲང་སྲོང་ཆེན་པོ་དཔལ་ལྡན་མགོན་བཅས་ཞེས་བྱ་བ་སྨན་གྱི་རིག་པ་རྒྱ་མཚོའི་
ཕ་རོལ་དུ་སོན་པས་སྨན་གྱི་བསྟན་བཅོས་སོགས་མང་དུ་བརྩམས་པ་མི་ཀུན་
གྱིས་ཚད་མར་འཛིན་པ་བྱུང་བ་ཞིག་གྲགས། དེའི་རྗེས་སུ་དྲང་སྲོང་ཧ་རི་ཙནྟ་
ཞེས་བྱ་བ་སྨན་དཔྱད་ཀྱི་བསྟན་བཅོས་ཙ་ར་ཀ་ཞེས་བྱ་བ་ཞིག་བརྩམས་པར་ཟླ་
ཟེར་དུ་ལུང་དམ་དུམ་འབྱུང་བ་ལས་གཞུང་དངོས་བོད་དུ་མ་འགྱུར། དེ་ཡི་བུ་
རྒྱུད་ལས་སྨན་པ་ཆེན་པོ་དཔལ་ལྡན་ནག་པོ་ཞེས་པ་དང་། དཔལ་ལྡན་རོལ་
སྒེག་དང༌། དཔལ་ལྡན་གདོང་ཅན་ཟླ་བ་དང༌། དཔལ་ ལྡན་ རིག་ འབྱུང་
སོགས་བྱུང་བས་ཀྱང་སྤྱིར་རིག་པའི་གནས་ཐམས་ཅད་ལ་མཁས་ཤིང་། ཁྱད་
པར་གསོ་བ་རིག་པའི་མངའ་བདག་ཏུ་གྱུར་པ་སྟེ། དེ་རྣམས་ཀྱི་ལོ་རྒྱུས་ཀུན་
མཁྱེན་བསྟན་པའི་ཉིན་བྱེད་ཀྱིས་བི་ཤྭ་བྲ་ཤ་ཀ་ལས་འགྱུར་གནང་མཛད་པ་
ཡོད་དོ།། ཡང་དཔལ་ལྡན་རྒྱུད་ལས། དྲང་སྲོང་འཁོར་ལ་ཙ་ར་ཀ་སྡེ་བརྒྱད།
ཅེས་པ་ནི་དྲང་སྲོང་གི་ལུགས་ལ་ཙ་ར་ཀ་གཙོ་བོར་སྨོས་པའི་གཞུང་ཆེན་པོ་
བརྒྱད་ཡོད་པའི་དོན་ཏེ་དྲང་སྲོང་ཧ་རི་ཙནྡྲ་བྱས་པའི་རྒྱས་པ་བསྟན་པའི་གཞུང་
ཙ་ར་ཀ རྒྱུན་ཤེས་བུས་བྱས་པའི་ཚངས་པས་བསྟན་པའི་གཞུང༌། ལེགས་
ཐོས་ཀྱིས་བྱས་པའི་བྱེ་བྲག་ སོ་ སོའི་བཅོས་ཀྱི་གཞུང༌། མཐོ་བཙུན་དཔལ་
འཕེལ་གྱིས་བྱས་པའི་གཅེས་པ་བཏུས་པ། གཞན་ཡང་མེ་བཞིན་འཇུག་གིས་
བྱས་པ་དང་། ལུག་ནག་གིས་བྱས་པ་དང༌། གཞུང་ལས་སྐྱེས་ཀྱིས་བྱས་པ་
སོགས་གྲགས་ཆེ་བ་བརྒྱད་སྨོས་པ་ཡིན་ཏེ། སྤྱིར་དྲང་སྲོང་གིས་བཤད་པའི་

༄༅།།ས་བཅད་གཉིས་པ། རྒྱ་གར་དུ་སྨན་དཔྱད་དར་ཚུལ།
243
གཞུང་ནི་ཤིན་ཏུ་མང་བར་ཡོད་པར་མངོན་ནོ།། བོད་ཡུལ་གྱི་གསོ་རིག་སྨྲ་བ་
ཕལ་ཆེར་ཙ་ར་ཀ་སྡེ་བརྒྱད་ནི། རྒྱུན་ཤེས་བུས་བརྐོས་[ དཀོས་སྟོན ] པའི་སྡེ།
མེ་བཞིན་འཇུག་གིས་གཞི་སྒྲུབ་པའི་སྡེ། མུ་ཁྱུད་འཛིན་གྱིས་བདུད་རྩི་ཆེན་
པོའི་སྡེ། འགྲོ་སྐྱོང་གིས་མི་འཇིགས་པའི་མཚོན་ཆའི་སྡེ། བཤོལ་འགྲོ་སྐྱེས་
ཀྱིས་བདུད་རྩི་སྒྲུབ་ལུགས་ཀྱི་སྡེ། དཀའ་གཉིས་སྤྱོད་ཀྱིས་སྲོག་གི་སྒྲོམ་བུའི་སྡེ།
ཐང་ལ་འབར་གྱིས་ཞི་སྦྱོར་སྨན་གྱི་སྡེ། ནབས་སོ་སྐྱེས་ཀྱིས་སྦྱོང་བྱེད་ལས་ཀྱི་སྡེ་
སྟེ་སྤྱིར་དྲིལ་བའི་ལེའུ་བརྒྱ་དང་ཉི་ཤུ་རྩ་བཞི་ཡོད་ཟེར་རོ།། བདུད་རྩི་སྒྲུབ་
ལུགས་ནི་བདུད་རྩི་བམ་བརྒྱད་ལ་བསམ་པར་སྣང་བས་དེ་ནི་དཔལ་ཀུན་ཏུ་
བཟང་པོའི་གསུང་རྙིང་མ་ རྒྱུད་འབུམ་དུ་བཞུགས་ལ། གཞན་རྣམས་བོད་
བརྩམས་ལས་མ་འདས་ཞེས་གསུངས། དེ་ལྟར་ཚངས་པས་གསུང་པའི་ཚེ་ཡི་
རིག་བྱེད་ནི། འཕགས་ཡུལ་དུ་དྲང་སྲོང་ཆེན་པོ་མཐོ་བཙུན་ཙ་ར་ཀ་ལ་སོགས་
པས་དར་ཞིང་རྒྱས་པར་བྱས་ནས་བཟུང་བདག་ཅག་གི་སྟོན་པ་མཉམ་མེད་
ཤཱཀྱའི་དབང་པོ་བྱོན་གྱི་བར་མ་ཉམས་པར་གནས་སོ།།
ཐུབ་པའི་དབང་པོ་ཞལ་བཞུགས་ཀྱི་རིང་ལའང་ཡུལ་རྡོ་འཇོག་གི་རྒྱལ་པོ་
པདྨའི་སྙིང་པོའི་བླ་སྨན་པ་རྒྱུན་ཤེས་ཀྱི་བུ་ཞེས་བྱ་བ་ཚེ་ཡི་རིག་བྱེད་རྒྱ་མཚོ་ཙམ་
གྱི་ཕ་རོལ་དུ་སོན་པའི་སྙན་གྲགས་ཀྱི་ཡི་གེ་སྙིང་དུ་སྤྲོ་བ་ཞིག་བྱུང་ངོ་།། དེའི་ཚེ་
མ་ག་དྡྷའི་རྒྱལ་པོ་གཟུགས་ཅན་སྙིང་པོ་དང༌། ཚོང་དཔོན་གྱི་ཆུང་མ་འདུས་པ་
ལས་བྱུང་བའི་བུ། རང་གི་ཕུ་བོ་གཞོན་ནུ་འཇིགས་མེད་ཀྱིས་གསོས་པས།
གཞོན་ནུས་གསོས་ཞེས་བྱ་བ་ལང་ཚོ་ལ་བབས་པར་ཉེ་བ་ན། གོས་དཀར་ཅན་
མང་པོ་མཐོང་བས་འདི་རྣམས་སུ་ཡིན་བྲིས་པས། ཡབ་ཀྱིས་འདི་རྣམས་ནད་
གསོ་བའི་སྨན་པ་ཞེས་པ་རྣམས་ཡིན་ཞེས་ཐོས་པས། སྨན་གྱི་བགས་ཆགས་
སད་པས་སྨན་བསླབ་པར་ཡབ་ལ་ཞུས་པས་གནང་། རྡོ་འཇོག་གི་སྨན་པ་རྒྱུན་
ཤེས་བུ་ལ་སྨན་བསླབ་པར་ཕྱིན། དེར་སློབ་དཔོན་གྱིས་ཉུང་ཤས་ཙམ་ལས་མ་

244 ༄༅ །།བདུད་རྩི་སྨན་གྱི་ལོ་རྒྱུས་མདོར་བསྡུས་ཚེ་དབང་ཀུན་ཁྱབ།།
བསྟན་ཀྱང་ཁྱ